Paolo Villaggio

Paolo Viladžijo () (1932 m. gruodžio 30 d. – 2017 m. liepos 3 d.) buvo garsus italų komikas bei aktorius. 

 Biografija 
Paolo gimė Genujoje ir turėjo brolį dvynį Piero, kuris vėliau tapo Pisos universiteto dėstytoju. Jis mokėsi gimnazijoje, vėliau nesėkmingai mėgino studijuoti teisę. Paolo išbandė įvairias profesijas (padavėjo, ofiso darbuotojo, diktoriaus, konferansje), kas vėliau padėjo jam sukurti daugelį personažų. 1967 m. buvo pastebėtas jo gebėjimas prajuokinti žmones ir Paolo įsidarbino viename Romos kabaretų.

1968 m. jis debiutavo kine, o netrukus žurnalai „L‘espresso“ ir „L‘Europeo“ pradėjo spausdinti jo trumpus komiškus apsakymus apie nevykėlį buhalterį Hugo Fantocį. 1971 m. pasirodė knyga, į kurią buvo surinkti geriausi apsakymai ir kuri pelnė Paolo tarptautinį pripažinimą. Buvo nuspręsta Fantocio nuotykius perkelti į ekraną, o pagrindinį vaidmenį atliko pats Paolo. Viso buvo sukurta 10 filmų, populiarių ne tik Italijoje, bet ir centrinėje bei rytų Europoje, ypač buvusioje SSRS. Kartu su Fantociu, kitas panašus ir populiarus jo personažas buvo Džandomenikas Fračija, veikiantis 2 filmuose bei 1975 m. sukurtame TV seriale. Abu populiariausi jo sukurti personažai atspindėjo eilinį 7-ojo dešimtmečio italą: viduriniosios klasės, gyvenantį kukliai, važinėjantį mažu senu automobiliu, dirbantį neįdomų darbą be perspektyvos, kuriame būtinai yra griežtas viršininkas, karjeros siekiantis kolega ir koketiška ofiso darbuotoja. Negana to, jį nuolat persekioja nesėkmės. Būtent tokiais personažais rodydamas įvairias visuomenės ydas, aktorius ir sulaukė didelio populiarumo.

Sukūręs daugiau kaip 80 vaidmenų kine ir televizijoje, Paolo filmavosi ir tokių režisierių kaip Federico Fellini ar Lina Wertmüller juostose, vaidino teatre bei leido knygas. 2002 m. jis išleido autobiografiją „Vita, morte e miracoli di un pezzo di merda“, prieš tai teatre sukūręs spektaklį – monologą „Vargšo senio kliedesiai“. Aktorius taip pat priklausė radikalių socialistų partijai ir 1994 m. dalyvavo vietos rinkimuose Genujoje.

Nuo 1959 m. jis buvo susituokęs su Maura Albites, turėjo 2 vaikus. Aktorius mirė nuo diabeto komplikacijų, sulaukęs 84 metų.

 Filmografija 
 right |thumb|140px
 right |thumb|140px
 right |thumb|140px
 right |thumb|140px
 right |thumb|140px
 right |thumb|140px
 right |thumb|140px
 right |thumb|140px

 Eat It (1969)
 Siaubingas inspektorius (1969)
 I quattro del pater noster (1969)
 Pensando a te (1969)
 Brancaleone alle crociate (1970)
 Senza famiglia, nullatenenti cercano affetto (1972)
 Turtingiems sekasi (1972)
 Che c'entriamo noi con la rivoluzione? (1972)
 La torta in cielo (1972)
 Sistemo l'America e torno (1973)
 Brangiai mamai gimtadienio proga]] (1974)
 Non toccare la donna bianca (1974)
 La mazurka del barone, della santa e del fico fiorone (1975)
 Fantocis (1975)
 Koks tavo ženklas? (1975)
 Il secondo tragico Fantozzi (1976)
 Signore e signori, buonanotte (1976)
 Il signor Robinson, mostruosa storia d'amore e d'avventure (1976)
 Keisti nutikimai (1976)
 Trys tigrai prieš tris tigrus (1977)
 Puikioji šalis (1977)
 Quando c'era lui... caro lei! (1978)
 Io tigro, tu tigri, egli tigra (1978)
 Professor Kranz tedesco di Germania (1978)
 Kur vyksi atostogauti? (1978)
 Daktaras Džekilas ir miela ponia (1979)
 Nevykėlis bankininkas (1980)
 La locandiera (1980)
 Fantozzi contro tutti (1980) (vienintelis režisuotas filmas)
 Il turno (1981)
 Fračija (1981)
 Uždrausti sapnai (1982)
 Boni ir Klaidas itališkai (1983)
 Pappa e ciccia (1983)
 Fantozzi subisce ancora (1983)
 Akis į akį (1984)
 I pompieri (1985)
 Fračija prieš Drakulą (1985)
 Vagių mokykla (1986)
 Universalinė parduotuvė (1986)
 Superfantozzi (1986)
 Rimini Rimini (1987)
 Missione eroica - I pompieri 2 (1987)
 Vagių mokykla II (1987)
 Turtuolių įpročiai (1987)
 Com'è dura l'avventura (1987)
 Il volpone (1988)
 Fantozzi va in pensione (1988)
 Ho vinto la lotteria di capodanno (1989)
 La voce della Luna (1990)
 Le comiche (1990)
 Fantozzi alla riscossa (1990)
 Le comiche 2 (1991)
 Io speriamo che me la cavo (1992)
 Il segreto del bosco vecchio (1993)
 Fantozzi in paradiso (1993)
 Cari fottutissimi amici (1994)
 Le nuove comiche (1994)
 Camerieri (1995)
 Aš nekalbėti angliškai (1995)
 Palla di neve (1995)
 Fantozzi - Il ritorno (1996)
 Banzai (1997)
 Un bugiardo in paradiso (1998)
 Fantozzi 2000 - La clonazione (1999)
 Denti (2000)
 Heidi (2001)
 Azzurro (2001)
 InvaXön - Alieni in Liguria (2004)
 Gas (2005)
 Hermano (2007)
 Torno a vivere da solo (2008)
 Questione di cuore (2009)
 1000 eurų karta (2009)
 Tutto tutto niente niente (2012)
 W gli sposi (2017)
 La voce di Fantozzi (2017)

 Knygos 
 Fantozzi (1971)
 Come farsi una cultura mostruosa (1972)
 Il secondo tragico libro di Fantozzi (1974)
 Le lettere di Fantozzi (1976)
 Fantozzi contro tutti (1979)
 Fantozzi subisce ancora (1983)
 Rag. Ugo Fantozzi: «Caro direttore ci scrivo…». Lettere del tragicomico ragioniere (1993)
 Fantozzi saluta e se ne va: le ultime lettere del rag. Ugo Fantozzi (1994)
 Vita, morte e miracoli di un pezzo di merda (2002)
 7 chili in 70 anni (2003)
 Sono incazzato come una belva (2004)
 Gli fantasmi (2006)
 Storia della liberta di pensiero (2008)
 Storie di donne straordinarie (2009)
 Fantozzi totale (2010)
 Crociera Lo Cost (2010)

 Apdovanojimai ir nominacijos 
 2009 – David di Donatello (karjeros apdovanojimas)
 2003 – Capri apdovanojimas (Capri legenda)
 1994 – Globo d'oro nominacija (geriausias aktorius)
 1994 – Nastro argento (geriausias aktorius)
 1992 – Venecijos kino festivalis Auksinis liūtas (karjeros apdovanojimas)
 1991 – Nastro argento nominacija (geriausias aktorius)
 1990 – David di Donatello (geriausias aktorius)
 1972 – Golden Goblets (geriausias naujas aktorius)

 Šaltiniai 

 Nuorodos 

 IMDb profilis

Kategorija:Italijos asmenybės
Kategorija:Italijos rašytojai
Kategorija:Italijos aktoriai
Kategorija:Italijos kino režisieriai